Desura

Desura oli suomalainen kirjankustantamo. Sen perustivat Marko Home ja Antti Eerikäinen ajatuksenaan julkaista sellaisia suosikkikirjojaan, jotka muuten olisivat saattaneet jäädä katveeseen tai kokonaan suomentamatta. Painopistealueina olivat historia, taidehistoria ja kaupunkikulttuuri. Desura julkaisi 22 teosta vuosina 1999–2005, minkä jälkeen toiminta ajettiin alas, kun kirjavarasto oli myyty loppuun.  

Desuran kirjat saivat kiitosta kriitikoilta ja lukijoilta, mutta niiden myyntimäärät jäivät liian pieniksi, jotta toiminnalle olisi saatu jatkuvuutta. Kustantamon tunnetuimpia nimikkeitä olivat dvd:n sisältänyt Futuro-kirja (kolme painosta), Daniil Harmsin Ensiksikin ja toiseksi (kolme painosta) ja Malcolm X:n elämäkerta (kaksi painosta). Loppuvuodesta 2011 Näyttelykeskus WeeGee tilasi Desuralta Futuro-kirjan 4. painoksen. Jatkossa Desura julkaisee enää Futuro-kirjan mahdolliset lisäpainokset.

 Julkaisut 
 Colin MacInnes: Alkusoittoa (Absolute Beginners, 1959), suomentanut Antti Nylén, Desura 1999. 
 Gini Sikes: 8 Ball Chicks – vuosi tyttöjengien väkivaltaisessa maailmassa (8 Ball Chicks – A Year in the Violent World of Girl Gangs, 1997), suomentanut Yasir Gaily, Desura 1999. 
 Edward Bellamy: Vuonna 2000 (Looking Backward 2000–1887, 1888), suomentanut Tero Valkonen, Desura 1999. 
 H. G. Wells: Aikakone (The Time Machine, 1895), suomentanut Tero Valkonen, Desura 2000. 
 Colin MacInnes: Patakaupunki (City of Spades, 1957), suomentanut Antti Nylén, Desura 2000.  
 Rupert Thomson: Limu (Soft, 1998), suomentanut Sami Viitanen, Desura 2000.  
 Kody Scott: Monster. Crips-jengiläisen muistelmat (Monster. The Autobiography of an L.A. Gang member, 1993), suomentanut Yasir Gaily, Desura 2000.  
 Jason Gurney: Ristiretki Espanjassa (Crusade in Spain, 1974), suomentanut Marko Home, Desura 2000.  
 Malcolm X & Alex Haley: Malcolm X (The Autobiography of Malcolm X as Told to Alex Haley, 1965), suomentanut Kimmo Heikkinen, Desura 2001. 
 H. G. Wells: Kun nukkuja herää (When the Sleeper Wakes, 1899), suomentanut Tero Valkonen, Desura 2001. 
 Charles Baudelaire: Modernin elämän maalari ja muita kirjoituksia, suomentanut ja selityksin varustanut Antti Nylén, Desura 2001.  
 Phoebe Hoban: Basquiat (Basquiat – A Quick Killing in Art, 1998), suomentanut Paula Korhonen, Desura 2001.  
 David Treuer: Hiawatha (The Hiawatha, 1999), suomentanut Juhana Rossi, Desura 2001. 
 Marko Home & Mika Taanila (toim.): Futuro. Tomorrow’s House from Yesterday. Tulevaisuuden talo menneisyydestä, Desura 2002.  
 Daniil Harms: Ensiksikin ja toiseksi, suomentanut Katja Losowitch, Desura 2002.  
 Eric Miles Williamson: Tunkiolla (East Bay Grease, 1999), suomentanut Antti Eerikäinen, Desura 2002. 
 Gustave Flaubert: Bouvard ja Pécuchet  (Bouvard et Pécuchet, 1881), suomentanut ja selityksin varustanut Antti Nylén, Desura 2003.  
 John Fante: Tomu tietää (Ask the Dust, 1939), suomentanut Juhana Rossi, Desura 2003.  
 Hubert Selby Jr: Odotus (Waiting Period, 2002), suomentanut Antti Eerikäinen, Desura 2003.  
 Robert Stone: Epäonnen soturit (Dog Soldier, 1974), suomentanut Yasir Gaily, Desura 2004.  
 Nelson Algren: Kultainen käsi (The Man with the Golden Arm, 1949), suomentanut Antti Eerikäinen, Desura 2004. 
 J.–K. Huysmans: Vastahankaan (A rebours, 1884), suomentanut ja selityksin varustanut Antti Nylén, Desura 2005. 

Lähteet
 Desuran (arkistoidut) kotisivut
 Stenbäck, Irma: Hyvävainuisille humanisteille kustantamisesta tuli elämäntapa HS.fi. 12.6.2001.

Luokka:Entiset suomalaiset kirjankustantamot